钦定古今图书集成/明伦汇编/氏族典/第350卷 > 《廖用贤尚友录》 > 牛蔚
## 钦定古今图书集成/明伦汇编/氏族典/第350卷 > 《廖用贤尚友录》 > 牛蔚

按《唐书牛僧孺传》：僧孺子蔚，字大章，第进士，由监察
御史为右补阙。大中初，屡条切政，宣宗喜曰：“牛氏果
有子，差慰人意。”迁累吏部郎中。失权幸意，贬国子博
士，分司东都，复以吏部召。咸通中，进至户部侍郎，袭
奇章侯。久之，检校兵部尚书，山南西道节度使。黄巢
入京师，遁山南，以尚书右仆射致仕，卒。